شه‌فه‌ق نيوز/ موقته‌دا سه‌در سه‌ركرده‌ى ره‌وت سه‌درى، كاردانه‌وه‌ى خوه‌ى ده‌رخست له‌باره‌ى خوه‌ينيشانداينه‌يل ئمڕوو به‌غدا و چه‌ن پاريزگايگ، ك له‌تى شماره‌يگ قوربانى كه‌فته‌وه‌.
سه‌در له‌ بان ماڵپه‌ڕ كۆمه‌ڵايه‌تى تويته‌ر وت: بايه‌سه‌ له‌بان هه‌رسى سه‌رۆكايه‌تى پايجورى دادگه‌رانه‌يگ واز بكه‌ن له‌باره‌ى روێداگه‌يل ئمڕوو له‌ مه‌يدان ته‌حرير.
جى باسه‌، يه‌يش له‌وه‌ختيگه‌ هه‌زاران كه‌س له‌ مه‌يدان ته‌حرير له‌ ناوڕاس به‌غدا ده‌س كردنه‌ خوه‌ينيشانداين و داواى دابينكردن خزمه‌تگوزارى و خاسه‌وكردن بژيوى ژيان كردن وه‌ل دابينكردن كار و له‌ناوبردن بيكارى و گه‌ناته‌كارى دارايى و ئدارى ك وه‌شيوه‌ى فراوانيگ له‌ دام و ده‌زگايه‌يل ده‌وڵه‌ت وجوود ديرێد.
